রেশনের চাল পাচার বিহারে! ধৃত ২

নদিয়া: বেআইনিভাবে ফুড কর্পোরেশন অফ ইন্ডিয়ার রেশনের চাল বিহারে পাচারের আগেই চালের বস্তা সহ গ্রেফতার দুই। জানা গিয়েছে, প্রায় ২২০ বস্তা চাল বাজেয়াপ্ত করে পুলিশ। আটক করা হয়েছে ট্রাকটি।

সোমবার বিকেলে গোপন সূত্রে খবর পেয়ে কল্যাণী-ব্যারাকপুর এক্সপ্রেসওয়ের বুদ্ধপার্ক এলাকায় কল্যানী থানার পুলিশ অভিযান চালায়। বেআইনিভাবে এফসিআই ( ফুড কর্পোরেশন অফ ইন্ডিয়া) -র রেশনের চাল বিহারের উদ্দ্যেশ্যে পাচার করার চেষ্টা করছিল। তবে পাচারের আগেই চক পুলিশের অভিযানে ছক বানচাল। এই ঘটনায় ট্রাক সহ ট্রাকের চালক ও খালাসীকে গ্রেফতার করা হয়েছে। জানা গিয়েছে, ধৃতদের বাড়ি উত্তরপ্রদেশে। ধৃতদের নাম হাসনান সাহিল ও মহম্মদ ফইজান।

আরও পড়ুন: উচ্চ মাধ্যমিকের তৃতীয় সেমেস্টার পরীক্ষা শুরু ৮ সেপ্টেম্বর

ধৃত যুবকদের দাবি, এই চাল বিহারের উদ্দ্যেশ্যে যাচ্ছিল। তবে রেশনের চাল কিনা সেটা জানে না। ধৃতদের জিজ্ঞাসাবাদ করে চাল পাচার চক্রে কে বা কারা জড়িত তা জানার চেষ্টা করছে পুলিশ।